id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv ceb nl id id pl id id ceb id id tr hbs_lat es id id ceb id id tr id id ms ms id id id hbs_lat id id id uz en ms ms id id ms id hbs_lat en id id id en ms ms ms id id es id id id ms id id ms ms ms id ms ms id id ms id ms id id ms it id id ms id ms id ms ms ms id ms ms ms id ms id ms id id id id id ceb ms id ms id ms ms ja id id ms ms id id id en ms ms en en en en en en en id id id id id en id id jv ms id id it es id id en id ms ms ms ms ms ms
Limfoma Adalah Sejenis Kanser: Kenali Simptom, Punca Dan Rawatan
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ditulis oleh Nisreen Nadiah Disemak pada 30/07/2021
Disemak secara perubatan oleh Panel Perubatan Hello Doktor
Limfoma adalah merujuk kepada sejenis kanser yang bermula dalam sel-sel sistem imun, yang berfungsi melawan jangkitan. Ingin tahu lebih lanjut tentang apa itu limfoma? Jom baca!
Untuk mendapatkan lebih banyak info tentang Kanser, sila dapatkan di sini.
Limfoma adalah kanser yang bermula dalam sel-sel sistem imun, yang juga dipanggil limfosit.
Ia terdapat pada nodus limfa, limpa, timus, sumsum tulang, dan bahagian-bahagian badan yang lain.
Sistem limfa ini sepatutnya menjadi rangkaian melawan penyakit di dalam badan anda. Mempunyai limfoma bermakna limfosit berubah dan berkembang di luar kawalan.
Terdapat banyak jenis limfoma tetapi dua kategori utama mengenai apa itu limfoma adalah limfoma Hodgkin dan limfoma bukan Hodgkin.
Keadaan kesihatan ini biasa berlaku terutamanya kepada orang tua dan lelaki. Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.
Tanda dan simptom utama limfoma adalah:
Kelenjar bengkak di sepanjang leher, ketiak, atau pangkal paha
Sakit perut, belakang atau sakit tulang
Rasa penat, kurang tenaga
Darah dalam najis atau muntah
Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.
Bila saya harus berjumpa doktor?
Anda perlu menghubungi doktor jika anda mempunyai simptom berikut:
Bengkak pada leher, ketiak, atau pangkal paha, atau bengkak pada lengan atau kaki yang tidak dapat dijelaskan puncanya
Jika anda mengalami demam, menggigil, penurunan berat badan yang tidak dapat dijelaskan, berpeluh malam, kekurangan tenaga dan gatal-gatal berterusan selama lebih daripada beberapa hari
Limfoma adalah salah satu kanser yang puncanya masih tidak diketahui, walaupun ia didapati lebih kerap berlaku pada orang tertentu.
Apakah yang meningkatkan risiko saya kepada limfoma?
Terdapat banyak faktor risiko untuk limfoma, seperti:
Usia 60-an ke atas
Sistem imun lemah disebabkan HIV/AIDS, pemindahan organ, atau dilahirkan dengan penyakit imun
Mempunyai penyakit sistem imun seperti artritis reumatoid, sindrom Sjogren, lupus, atau penyakit celiac
Dijangkiti virus seperti Epstein-Barr, hepatitis C, T-sel leukemia/limfoma (HTLV-1), atau herpesvirus 8 (HHV8)
Mempunyai saudara terdekat yang menghidap limfoma
Terdedah kepada benzena atau bahan kimia dalam racun serangga dan rumpai
Pernah dirawat untuk limfoma Hodgkin atau bukan Hodgkin
Pernah menjalani rawatan radiasi untuk kanser
Jika anda mempunyai berat badan berlebihan
Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.
Diagnosis penyakit limfoma adalah:
Untuk mendiagnosis limfoma, doktor mungkin akan bertanyakan beberapa soalan mengenai keadaan anda seperti:
Bila anda menyedari perubahan
Di mana rasa sakit
Keadaan selera makan anda
Jika anda mengalami penurunan berat badan
Merasa letih atau lemah
Pernah dirawat untuk limfoma atau kanser lain
Maklumat tentang jangkitan atau penyakit yang pernah anda alami
Jika ada kanser dalam keluarga anda
Kemudian, doktor akan memeriksa tanda limfoma dan merasa jika terdapat nod limfa yang bengkak. Walau bagaimanapun, mempunyai simptom ini tidak bermakna anda mempunyai kanser.
Nod limfa anda boleh membengkak disebabkan jangkitan yang tidak berkaitan dengan kanser.
Untuk mengesan sel kanser, biopsi nod limfa diperlukan. Doktor anda akan mengambil seluruh bahagian atau sebahagian daripada nod limfa yang terjejas, atau menggunakan jarum untuk mengambil sedikit tisu nod tersebut.
Sekiranya doktor ingin mengetahui sejauh mana limfoma telah merebak, anda mungkin akan diminta:
Menjalani ujian darah untuk memeriksa bilangan sel-sel tertentu dalam darah atau aspirasi sumsum tulang atau biopsi untuk mencari sel limfoma
X-ray dada – yang menggunakan sinaran dalam dos yang rendah – untuk membuat imej bahagian dalam dada anda
MRI melalui magnet kuat dan gelombang radio digunakan untuk membuat gambar organ dan struktur dalam badan anda
Imbasan PET yang menggunakan bahan radioaktif untuk mencari sel-sel kanser dalam badan anda
Ujian molekul juga mungkin disarankan untuk membantu doktor anda mengenal pasti jika terdapat perubahan kepada gen, protein, dan bahan-bahan lain dalam sel kanser supaya jenis limfoma dapat ditentukan.
Rawatan untuk pesakit limfoma adalah:
Doktor akan memilih rawatan berdasarkan kepada jenis limfoma yang anda hidap dan sejauh mana ia telah merebak.
Jika anda disahkan menghidap limfoma non-Hodgkin, anda mungkin disyorkan untuk memilih kemoterapi, penggunaan ubat untuk membunuh sel-sel kanser, terapi radiasi menggunakan sinar bertenaga tinggi untuk menghapuskan sel-sel kanser, ataupun imunoterapi menggunakan sistem imun badan anda sendiri untuk menyerang sel-sel kanser.
Sekiranya anda menghidap limfoma Hodgkin, anda mungkin dirawat dengan kemoterapi dan terapi radiasi.
Jika rawatan berikut tidak dapat membantu menangani penyakit anda, pemindahan sel stem boleh dilakukan. Anda akan diberikan kemoterapi dengan dos yang sangat tinggi dahulu untuk memusnahkan sel-sel kanser.
Kesan sampingan kemoterapi ini membunuh sel stem dalam sumsum tulang yang berfungsi membuat sel-sel darah baru.
Seterusnya pemindahan sel stem dilakukan untuk menggantikan sel yang telah binasa disebabkan rawatan kemoterapi.
Apakah perubahan gaya hidup dan rawatan sampingan yang boleh saya ambil untuk menangani limfoma?
Antara perubahan gaya hidup dan rawatan sampingan yang mungkin dapat membantu anda menangani limfoma adalah:
Tukar kepada diet yang sihat yang bersesuaian dengan keadaan anda berdasarkan saranan doktor
Lakukan senaman yang membantu anda berasa lebih baik semasa tempoh rawatan, seperti berjalan atau berenang
Anda juga boleh mencuba terapi alternatif seperti bersantai, biofeedback, atau pengimejan berpandu (guided imagery) untuk melegakan kesakitan
Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Lymphoma. http://www.mayoclinic.org/diseases-conditions/lymphoma/basics/definition/con-20035937. Accessed July 11, 2016.
Nampak Sama Tapi Sebenarnya Lain! Ini Perbezaan Antara Limfoma Dan Leukemia!
Ditulis oleh Nisreen Nadiah Disemak pada 30/07/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.